Умыщхьэхыу сыту упсэлъэфрэ?
Пащтыхь гуэрым унафэ ищIат: къэралым щхьэхынэу исым хэплъыхьу я нэхъ щхьэхынэ дыдэу тIy къыхуашэну. Пащтыхьым жиIар унафэти, щхьэхынэу къэралым исым хэплъыхьри, нэхъ щхьэхынэ дыдэу тIy къыхахри къыхуашащ. ТIури къэтIысын щхьэхыу плIаплIэу гум илът. Пащтыхьыр къыщIэкIри еплъащ, унафэ ищIри гум кърыригъэхри унэ нэщI гуэрым щIригъэлъхьащ. ЯщIэм кIэлъыплъыну плъакIуи Iуигъэувэжащ. Жэщ куэдрэ махуэ куэдкIэ плъакIуэр якIэлыплъащ, арщхьэкIэ щхьэхынитIри щылът замыгъэхъейуэ.
ИтIанэ пащтыхьым унафэ ищIащ ахэр зыщIэлъ унэм мафIэ щIадзэну.
МафIэр кIуэурэ зым деж нэсри и лым еIэ щыхъум:
— Си гугъэмкIэ, мафIэ къытщIадзащ, — жиIащ, зимыгъэхъейуэ здэщылъым.
— Умыщхьэхыу сыту упсэлъэфрэ? — жиIащ адрейм.
